Die buiteperd in die prentjie is die Ford Racing Ranger van die voormalige kampioene en laas jaar se Carnival City 400-wenners, Neil Woolridge en Kenny Skjöldhammer. Dit sal wys vir die Ford-span wees om die druk op die Nissan-spanne te hou met die hoop dat indien hulle sou faal – soos wat laas jaar die geval was – hulle die kampioenskap onder hul neuse kan opraap.
‘n Interessante inskrywing is die Technosport-Hongaarse span van Sandor Kis en Pieter Czegledi wat een van die Trots Suid-Afrikaanse Nissan Hardbody-bakkies vir die Carnival City 400 gehuur het. Daar kan van die Dakar-veterane verwag word om ’n goeie vertoning te lewer alhoewel hulle slegs hier is om ondervinding van die plaaslike veldrenomstandighede in die Suid-Afrikaans geboude Nissan op te doen.
Daar is geen twyfel dat die Spesiale Voertuig-kategorie, en veral Klas A vir onbeperkte spesiale raamvoertuie, ’n oorlogsone gaan wees nie.